Държавен вестник, бр. 72, 2014 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  72
(3) Цената за пренос се определя за количе­
ствата природен газ, пренесени при условията на 
сключен договор за пренос. Цената за пренесени 
количества природен газ е еднаква за всички 
входни и изходни точки и ценови зони.
Чл. 23. (1) Цените за достъп се изчисляват по 
видове услуги за предоставяне на капацитет за 
всяка входна точка/зона и изходна точка/зона 
на съответната газопреносна мрежа или за газо­
преносната система при спазване на механизма 
за разпределяне на разходите по глава пета от 
методиката и могат да включват:
1. цени за достъп при референтен твърд го­
дишен капацитет;
2. цени за достъп при краткосрочен твърд 
капацитет за ден, месец и за тримесечие;
3. цени за достъп при прекъсваем капацитет;
4. цени за достъп при виртуален реверсивен 
капацитет на търговска база (backhaul).
(2) Цените за достъп се определят на база 
на утвърдените необходими годишни приходи, 
намалени с утвърдените необходими годишни 
приходи, алокирани за образуване на цената 
за пренос. 
(3) Цените за достъп при прекъсваем капа­
цитет се определят, като се отчете вероятността 
от прекъсване.
(4) Цената за достъп се начислява на база на 
предоставен капацитет във входните точки/зони 
и изходните точки/зони и по видове предлагани 
услуги съгласно сключен договор с оператора. 
Чл. 24. (1) Операторът предлага следните 
услуги по преноса на природен газ за съответ­
ните входни и изходни точки/ценови зони на 
газопреносна мрежа или на преносната система:
1. краткосрочни или дългосрочни услуги по 
пренос на база договорен твърд капацитет;
2. краткосрочни или дългосрочни услуги по 
пренос на база договорен прекъсваем капацитет 
(физически или виртуален). 
(2) Видовете услуги по преноса на природен 
газ, предлагани от оператора, са подробно опи­
сани в Правилата за ползване на газопреносните 
мрежи, публикувани на интернет страницата на 
оператора.
Чл. 25. (1) Цената за пренос се определя на база 
на утвърдените необходими годишни приходи, 
алокирани за образуване на цената за пренос. 
(2) Необходимите годишни приходи, които 
се събират от цената за пренос, могат да се 
определят като част от общите необходими го­
дишни приходи или да бъдат калкулирани, като 
включат променливите разходи за осъществяване 
на дейността по пренос на природен газ през 
съответната мрежа или през преносната система.
(3) Цената за пренос може да включва раз­
ходи, произтичащи от наложени задължения 
към обществото. Тези разходи се посочват като 
отделна компонента в цената.
(4) В случай че ползватели на мрежата не 
ползват определена услуга за съответните входни 
и изходни точки/зони и разходите за предоставяне 
на тази услуга са индивидуализирани за конкрет­
ните ползватели на мрежата, те не заплащат 
компонентата в цената за пренос, свързана със 
съответната услуга.
Чл. 26. Цените за достъп и пренос по газо­
преносна мрежа/система не включват такси за 
дисбаланс и такса за превишение на договоре­
ния капацитет, които се начисляват отделно по 
одобрени от ДКЕВР методики.
Чл. 27. (1) Цените за достъп и пренос се 
определят от оператора за всеки ценови период 
от регулаторния период на база на утвърдените 
от комисията необходими приходи.
(2) Определените цени са без включен данък 
добавена стойност, който се начислява по реда 
на действащото законодателство. 
Г л а в а  п е т а
МЕХ АНИЗЪМ ЗА РАЗПРЕДЕЛЕНИЕ НА 
РАЗХОДИТЕ, РЕСП. НА НЕОБХОДИМИТЕ 
ГОДИШНИ ПРИХОДИ ПО ВХОДНИ И ИЗ­
ХОДНИ ТОЧКИ/ЗОНИ
Чл. 28. Разпределението на разходите, респ. 
на необходимите годишни приходи по входни и 
изходни точки/зони, се извършва по правилата, 
определени в тази глава и съгласно приложение 
№ 2 към методиката.
Чл. 29. (1) За целите на разпределение на 
необходимите годишни приходи газопреносната 
мрежа се разделя на участъци от газопроводи, 
свързващи входните точки, изходните точки и 
определените възлови точки на мрежата (върхове). 
Върхове могат да бъдат компресорни станции, 
връзки между газопроводи с различни диаметри, 
хранилища за съхранение на природен газ. Чрез 
върховете се ограничават участъци, които имат 
сходни технически характеристики – диаметри, 
налягане и режим на работа.
(2) Участъците трябва да бъдат избрани по 
такъв начин, че да представят приблизителния 
действителен път на газовите потоци в мрежата 
и да позволяват оценка на пътя на разходите 
от входните до изходните точки, включително 
диаметри на тръбите, дължини, компресорни 
станции и т.н.
Чл. 30. (1) Необходимите годишни приходи 
се разделят на приходи, събирани чрез цената 
за достъп, и приходи, събирани чрез цената за 
пренос. 
(2) Цената за пренос е еднаква за всички 
входни и изходни точки и ценови зони и се из­
числява, като необходимите годишни приходи, 
разпределени към тази цена, се разделят на два 
пъти очакваните годишни количества природен 
газ, пренесени до изходите на преносната мрежа. 
(3) Необходимите годишни приходи, раз­
пределени за събиране чрез цена за достъп, се 
разпределят по входните точки/зони и изход­
ните точки/зони и по различни видове услуги 
за предоставяне на капацитет, както е описано 
в ал. 4 – 6.
(4) Необходимите годишни приходи, събирани 
чрез цена за достъп, се разпределят по газопро­
водни участъци на база на разходите за подмяна 
на отделните участъци.